Innholdsmessig rapportering til bruk på Ressursbanken.no

Spørsmål til rapportering:

1. **Beskriv kort målsetting for prosjektet.**

Målet med prosjektet var å få utvidet og mer eksakt kunnskap om hvor mange som faktisk slutter som prest inntil fem år etter ordinasjon, og hva som kan være årsakene til dette.

1. **Hvem var målgruppe for prosjektet?**

De som ble kartlagt var prester ordinert i tidsrommet 2011-13.

1. **Beskriv kort gjennomføringen av prosjektet.**

Prosjektet har bestått av to deler: en kartleggingsdel og en intervju-del. Begge deler ble utført av rådgiver i Presteforeningens fagavdeling.

I kartleggingen ble det tatt utgangspunkt i liste mottatt fra Bispemøtet, som gav oversikt over hvem som ble ordinert i perioden 2011-13 i alle bispedømmer.

I neste omgang ble aktuelle kilder, som Presteforeningens medlemsregister, Facebook og internettsøk brukt for å finne status for dem det gjaldt fem år seinere.

På bakgrunn av kartlegging ble aktuelle informanter forespurt om å delta i en intervju-undersøkelse. Det ble foretatt fem kvalitative intervju. I utgangspunktet ønsket prosjektet kun å intervjue dem som hadde sluttet, men da kartleggingen viser en «forflytning» fra prestestilling til annen kirkelig stilling, ble informanter også fra denne kategorien tatt inn i materialet. Både kvinner og menn er representert i materialet, og det er geografisk spredning på informantene. Alle de intervjuede har prestetjeneste som «first-career».

Det er utarbeidet en egen rapport: Hva gjorde at du sluttet – hva kunne fått deg til å bli? som framstiller resultatene fra kartleggingen og intervjuanalysen.

1. **Skriv en kort refleksjon etter gjennomført opplegg;**

Prosjektet har vært avhengig av å få materiale fra Bispemøtet for å kunne få en så fullstendig oversikt som mulig over de ordinerte i det aktuelle tidsrom.

Kartleggingen ble tidkrevende da det ikke finnes en samlet oversikt over hvor de ordinerte arbeider til enhver tid. Ordinasjonsregisteret som nå er under utarbeidelse vil bidra positivt til at kirken har en samlet oversikt over de ordinerte prestene, hvem som er i prestetjeneste og hvem som ikke er det. Dette er viktig med tanke på re-rekruttering.

I presentasjonen av funn fra intervjuene har det vært viktig å balansere hensynet til informantenes anonymitet med behovet for å dele så mye kunnskap som mulig.

Muligheten for gjenkjennelse er stor da materialet (og kirke-Norge) er lite. Denne «risikoen» har vært kommunisert til informantene fra første stund.

1. **Har du noen tips til andre som ønsker å gjennomføre noe liknende?**Når man gjennomfører undersøkelser som involverer konkrete mennesker er det viktig å ivareta personvernet, gjøre nødvendige forskningsetiske overveielser og behandle det materialet man innhenter i tråd med metoder for oppbevaring og analyse av slikt materiale.